**PAAIŠKINIMAI, KAIP PILDYTI MĖGĖJŲ MENO KOLEKTYVŲ REGISTRACIJOS ANKETĄ**

Apklausos tikslas - atgaivinti, suaktyvinti mėgėjų meno kolektyvų veiklą, vykdyti stabilų, savalaikį pasirengimo šventei procesą, numatyti rengėjų ir savivaldybių bendradarbiavimo galimybes, labai svarbu žinoti, kiek ir kokių kolektyvų vykdo veiklą. Iki Dainų šventės dar yra laiko kolektyvams pasiruošti ir kokybiškai sudalyvauti šventėje.

Registracijos anketoje surašykite informaciją apie **kultūros, švietimo, nepriklausomus ir kt. meno mėgėjų kolektyvus**, kurie dirba jūsų savivaldybėje.

**!** Užpildytas registracijos anketas **iki lapkričio 1 d.** atsiųskite LNKC direktoriaus pavaduotojai Ingai Kriščiūnienei el. paštu[ekinfo@lnkc.lt](mailto:ekinfo@lnkc.lt).

Kad jums būtų lengviau pildyti mėgėjų meno kolektyvų registracijos anketas, siūlome **naudoti jūsų savivaldybės užpildytą buvusios 2018 m. dainų šventės kolektyvų registracijos formą** (ją radote prisegtą prie laiško). Joje reikia patikslinti kolektyvų informaciją: dalyvių skaičių, vadovus, jų kontaktinę informaciją, išbraukti neegzistuojančius kolektyvus, įrašyti naujus ir užpildyti tas šventės programų grafas, kuriose kolektyvai planuotų dalyvauti. Kolektyvo dalyviai gali planuoti dalyvauti tik vienoje pasirinktoje šventės programoje.

**Kviečiame suregistruoti:**

**Folkloro diena –** vaikų, suaugusiųjų, įvairaus amžiaus folkloro kolektyvai, folkloro, tradicinės instrumentinės grupės;

**Kanklių koncertas** – koncertinių ir tradicinių kanklių ansambliai;

**Vokalinių ansamblių koncertas** – vokaliniai ansambliai (moterų, vyrų ir mišrūs)

**Teatro diena** –suaugusiųjų, vaikų ir jaunimo, lėlių mėgėjų teatrų trupės;

**Ansamblių vakaras** – dainų ir šokių ansambliai, liaudies instrumentų orkestrai, liaudies instrumentų vienarūšiai (birbynių, skudučių, kanklių)ir mišrūs ansambliai, liaudiškos muzikos kapelos (atitinkančios žanro specifiką)*,* liaudiškų šokių ansamblių šokių, vokalinės, instrumentinės grupės, chorai, vokaliniai ansambliai;

**Pučiamųjų instrumentų orkestrų ir choreografinių grupių koncertas „Vario audra“:** pučiamųjų instrumentų orkestrai ir choreografinės grupės;

**Šokių diena –** jaunučių, jaunių, jaunuolių, merginų, jaunimo, vyresniųjų, pagyvenusiųjųliaudiškų šokių grupės, studijos, liaudiškų šokių ansamblių šokių grupės;

**Dainų diena** **–** suaugusiųjų chorai (suaugusiųjų mišrūs, studentų mišrūs, senjorų / tremtinių, moterų, vyrų, studenčių merginų, studentų vyrų), moksleivių chorai (moksleivių mišrūs, jaunių, moksleivių merginų, berniukų jaunuolių), vokaliniai ansambliai (suaugusiųjų mišrūs, vyrų, moterų).

*Pastaba:* artėjant Dainų šventei ir paaiškėjus repertuarui, į Dainų dieną bus kviečiami registruotis ir pučiamųjų instrumentų orkestrai.

**ANKETOS PILDYMAS**

Anketa pildoma **„Excel“ programoje**. Failą sudaro dvi lentelės:

***Kolektyvų registracija,***

***Suvestinė.***

Lentelės *Registracija* viršuje nurodykite savivaldybės pavadinimą ir savivaldybių kolektyvų registracijos anketas tvarkiusiojo darbuotojo vardą, pavardę, pareigas, telefoną, el. paštą.

**I. KOLEKTYVŲ REGISTRACIJA**

Siekdami palengvinti Jūsų darbą ir gauti kuo tikslesnius duomenis, siunčiame 2018 m. dainų šventei užpildytą registracijos anketą su dalyvių duomenimis. Pildydami anketą remkitės 2018 m. dainų šventės registracijos anketa (pridedama).

Prašome patikslinti duomenis:

1. Patikrinti kolektyvų informaciją (pavadinimą, vadovų vardus, pavardes, kontaktinius duomenis, dalyvių skaičių ir t. t.).

*Pastaba:* atkreipiame dėmesį, kad renginių dalyvių skaidyme (lentelės stulpeliai Nr. 14-21) naudoti duomenys yra su lydinčiaisiais. Tikslindami skaičius, lydinčiųjų neskaičiuokite. Lentelės stulpelyje Nr. 10 yra nurodytas buvęs lydinčiųjų skaičius. Jį palikome jūsų orientacijai. Lydinčiųjų skaičius ištrinkite ir niekur nefiksuokite.

1. Išbraukti nebeegzistuojančius kolektyvus.
2. Lentelės apačioje įrašyti naujai susikūrusius kolektyvus.

Kiekvienam kolektyvui (nepriklausomai, kiek grupių jį sudaro) skiriama tik viena eilutė.

Stulpelių paaiškinimai:

| **Nr.** | **Pavadinimas** | **Paaiškinimas** |
| --- | --- | --- |
| 1 | Eil. Nr. | Eilės numeris įrašomas ranka. |
| 2 | Kolektyvo pavadinimas | **Rašykite visą kolektyvo pavadinimą,** būtinai nurodykite miestą, rajoną arba savivaldybę, taip pat įstaigą, kuriai priklauso kolektyvas. Pvz., Plungės kultūros centro liaudiškų šokių studijos „Mažasis Suvartukas“ (pavadinimą rašykite mažosiomis raidėmis kabutėse) 2 jaunučių, 2 jaunių ir 1 jaunimo grupė. |
| 3 | Meno šaka, žanras | Pasirenkama iš sąrašo: langelyje yra trikampis ženklas, kurį paspaudus atsiveria pasirinktys:   * + Choras   + Dainų ir šokių ansamblis   + Folkloro ansambliai   + Liaudies instrumentų ansambliai   + Liaudies instrumentų orkestrai   + Liaudiška kapela   + Liaudiškų šokių kolektyvas   + Mėgėjų teatras   + Pučiamųjų instrumentų orkestras ir choreografinė grupė   + Vokalinis ansamblis |
| 4 | Kolektyvo tipas | Pasirenkama iš sąrašo: langelyje yra trikampis ženklas, kurį paspaudus matyti pasirinktys. Skaidomi šios meno šakos / žanrai:   * Chorai:   + suaugusiųjų mišrus choras   + studentų mišrus choras   + senjorų / tremtinių choras   + moterų choras   + vyrų choras   + studenčių merginų choras   + studentų vyrų choras   + moksleivių mišrus choras   + moksleivių merginų choras   + jaunių choras   + berniukų, jaunuolių mišrus choras * Mėgėjų teatrai:   + suaugusiųjų teatras   + vaikų / jaunimo teatras   + lėlių teatras * Liaudies instrumentų ansambliai:   + kanklių ansamblis   + birbynių ansamblis   + skudučių ansamblis   + tradicinių kanklių ansamblis   + mišrus ansamblis * Vokaliniai ansambliai:   + moterų vokalinis ansamblis   + vyrų vokalinis ansamblis   + mišrus vokalinis ansamblis   **Pastaba:** Šokių kolektyvai šioje grafoje nieko nežymi. Jų skaidymas aprašomas 19.1-19.7 stulpeliuose. |
| 5 | Amžiaus grupė | Pasirenkama iš sąrašo: langelyje yra trikampis ženklas, kurį paspaudus matyti pasirinkimų sąrašas:   * vaikų * suaugusiųjų * mišrus |
| 6 | Meninio lygio kategorija | Įrašykite kolektyvui patvirtintą meninio lygio kategoriją, kuri buvo suteikta po 2018 m. dainų šventės.  Pasirenkama iš sąrašo: langelyje yra trikampis ženklas, kurį paspaudus atsiveria pasirinkimų sąrašas. Jei nesuteikta jokia kategorija, žymėkite 0. |
| 7 | Studentai | Aukštųjų mokyklų, kolegijų kolektyvai pažymimi raide S (pasirenkama iš sąrašo). |
| 8 | Dalyvių skaičius (be vadovų) | Įrašomas kolektyvo dalyvių skaičius. Vadovai į šį skaičių netraukiami. |
| 9 | Kolektyvo vadovų skaičius | Įrašomas visų kolektyvo vadovų skaičius. |
| 10 | Lydinčiųjų skaičius | Nurodytas buvęs lydinčiųjų skaičius. Jį palikome jūsų orientacijai, nes renginių dalyvių skaidyme (lentelės stulpeliai Nr. 14-21) naudoti duomenys yra su lydinčiaisiais.  Lydinčiųjų skaičių ištrinkite ir niekur jų nepridėkite. |
| 11 | Dalyvių ir vadovų skaičius | Šis skaičius apskaičiuojamas automatiškai pagal formulę: dalyvių skaičius + vadovų skaičius. Pildyti nereikia. |
| 12 | Pagrindinio vadovo informacija | Patikslinkite pagrindinio vadovo duomenis:   * 1. Vardas, pavardė   2. Pareigos kolektyve   3. Telefonas   4. El. paštas |
| 13 | Kiti vadovų vardai, pavardės, pareigos kolektyve | Surašykite kitų kolektyvo vadovų duomenis šia tvarka: vardas pavardė, pareigos kolektyve.  Vadovo pareigas rašykite po kablelio, kelis vadovus atskirkite kabliataškiu, pvz., Jonas Jonaitis, koncertmeisteris; Zita Zitienė, akompaniatorė.  **Pastaba:** Nekartokite pagrindinio vadovo duomenų. Jei jie įrašyti – ištrinkite. |
| 14 | **Folkloro diena** | Šis skaičius įrašomas automatiškai ir yra lygus stulpelyje Nr. 11 pateiktam skaičiui. |
| 15 | **Kanklių popietė** | Įrašykite dalyvių, planuojančių dalyvauti Kanklių popietėje, skaičių (kartu su vadovais): jis turėtų sutapti su stulpelyje Nr. 11 pateiktu skaičiumi. |
| 16 | **Vokalinių ansamblių koncertas** | Įrašykite kolektyvo dalyvių ir vadovų skaičių |
| 17.1-17.7 | **Ansamblių vakaro skaidymas** | Stulpeliuose 17.1–17.7 įrašykite dalyvių skaičių (kartu su vadovais bet be lydinčiųjų) prie atitinkamos grafos. |
| 17.1 | Dainininkai | Nurodykite kolektyvo dainininkų ir vadovų bendrą skaičių. Pildo chorai, vokaliniai ansambliai, dainų ir šokių ansambliai, liaudiškų šokių kolektyvų vokalinės grupės. |
| 17.2 | Šokėjai vaikai | Nurodykite vaikų jaunučių, jaunių kolektyvo ir jų vadovų bendrą skaičių. Pildo dainų ir šokių ansambliai, liaudiškų šokių kolektyvai. |
| 17.3 | Jaunimo ir suaugusiųjų šokėjai | Nurodykite jaunimo ir suaugusiųjų kolektyvo šokėjų ir jų vadovų bendrą skaičių. Pildo dainų ir šokių ansambliai, liaudiškų šokių kolektyvai. |
| 17.4 | Liaudiškos kapelos | Nurodykite kolektyvo dalyvių ir vadovų bendrą skaičių. Pildo kapelos, atitinkančios liaudiškos muzikos kapelos žanro specifiką. |
| 17.5 | Liaudies instrumentų ansamblis (be skudučių ansamblių) | Nurodykite kolektyvo dalyvių ir vadovų (be skudučių ansamblių) bendrą skaičių |
| 17.6 | Skudučių ansambliai | Nurodykite kolektyvo dalyvių ir vadovų bendrą skaičių |
| 17.7 | Liaudies instrumentų orkestras | Nurodykite kolektyvo dalyvių ir vadovų bendrą skaičių. |
| 17 | Ansamblių vakaras | Stulpelis 17 apskaičiuojamas automatiškai pagal formulę: sudedami 17.1–17.7 stulpeliuose nurodyti dalyviai. Šiame stulpelyje apskaičiuotas skaičius turi sutapti su stulpelyje Nr. 11 „Dalyvių ir vadovų skaičius“ nurodytu skaičiumi. Jei jis nesutampa, patikrinkite, ar teisingai suvedėte skaidymą.  **Išimtis**: jei kolektyvas skyla į kelias grupes, dalyvaujančias skirtingose programose, pvz. Ansamblių vakaras ir Šokių diena, bendras dalyvių skaičius programų skaidymuose turi sutapti su stulpelyje Nr. 11 „Dalyvių ir vadovų skaičius“ nurodytu skaičiumi |
| 18 | **Teatro diena** | Šis skaičius įrašomas automatiškai ir yra lygus stulpelyje Nr. 11 „Dalyvių ir vadovų skaičius“ pateiktam skaičiui. |
| 19.1-19.7 | **Šokių dienos skaidymas (su vadovais)** | Stulpeliuose 19.1–19.7 įrašykite dalyvių skaičių (su vadovais, bet be lydinčiųjų) atitinkamose grafose.  **Pastaba:** kolektyvui skiriama viena registracijos eilutė, pvz.: šokių ansamblis, šokių grupė, šokių studija gali turėti kelias sudėtis: šokių ansamblis „Puriena“ turi dvi jaunučių, vieną jaunių ar kitą grupę. Pateikiant informaciją apie tokį kolektyvą, atskirose grafose reikia nurodyti kiekvienos grupės dalyvių skaičių (su vadovais). Tai leis sužinoti apie kelias kolektyvo grupes ir atskirų grupių dalyvių skaičių, reikalingą rengiant programas. |
| 19 | Šokių diena | Stulpelis 19 apskaičiuojamas automatiškai pagal formulę: sudedami 19.1–19.7 stulpeliuose nurodyti dalyviai. Šiame stulpelyje apskaičiuotas skaičius turi sutapti su stulpelyje Nr. 11 „Dalyvių ir vadovų skaičius“ nurodytu skaičiumi. Jei jis nesutampa, patikrinkite, ar teisingai suvedėte skaidymą.  **Išimtis**: jei kolektyvas skyla į kelias grupes, dalyvaujančias skirtingose programose, pvz. Ansamblių vakaras ir Šokių diena, bendras dalyvių skaičius programų skaidymuose turi sutapti su stulpelyje Nr. 11 „Dalyvių ir vadovų skaičius“ nurodytu skaičiumi |
| 20.1 | Muzikantai | Nurodykite kolektyvo muzikantų ir jų vadovų bendrą skaičių. |
| 20.2 | Šokėjai | Nurodykite kolektyvo šokėjų ir jų vadovų bendrą skaičių. |
| 20 | **Pučiamųjų instrumentų orkestrų koncertas „Vario audra“ (su vadovais)** | Stulpelis 20 apskaičiuojamas automatiškai pagal formulę: sudedami 20.1–20.2 stulpeliuose nurodyti dalyviai. Šiame stulpelyje apskaičiuotas skaičius turi sutapti su stulpelyje Nr. 11 „Dalyvių ir vadovų skaičius“ nurodytu skaičiumi. Jei jis nesutampa, patikrinkite, ar teisingai suvedėte skaidymą. |
| 21 | **Dainų diena (su vadovais)** | Nurodykite kolektyvo dainininkų (chorų, vokalinių ansamblių) ir jų vadovų bendrą skaičių. Šiame stulpelyje apskaičiuotas skaičius turi sutapti su stulpelyje Nr. 11 „Dalyvių ir vadovų skaičius“ nurodytu skaičiumi. |

Remiantis buvusių dainų švenčių patirtimi, numatomi keli galimi kolektyvų dalyvavimo šventėje variantai:

**1 variantas.** Visi kolektyvo dalyviai dalyvauja vienoje programoje, pvz., Dainų dienos, – tuomet Dainų dienos langelyje įrašomas bendras dalyvių ir vadovų skaičius.

**2 variantas.** Kolektyvo dalyviai skyla į dvi grupes ir dalyvauja dviejose Dainų šventės programose. Pvz., liaudiškų šokių ansamblio „Pušelė“ (iš viso 36 dalyviai) dalis šokėjų (16) dalyvauja Šokių dienos programoje, likusieji (20) – Ansamblių vakare. Šių programų grafose ir įrašomi atitinkami skaičiai. Lentelės, kurią pildo tik Ansamblių vakaro dalyviai, pabaigoje įrašoma, keli iš jų dainininkai (12) ir keli muzikantai (8).

**III. SUVESTINĖ**

Tvarkingai užpildę registracijos lentelę, lentelėje *Suvestinė* rasite suskaičiuotus Jūsų savivaldybės kolektyvus.

Ačiū už bendradarbiavimą.

*Daugiau informacijos:*

*LNKC direktoriaus pavaduotoja Inga Kriščiūnienė, tel. (8 5) 261 25 94, el. p. ekinfo@lnkc.lt*